Vladimir Kramnjik

**Vladimir Kramnik**, rođen je u mestu Tuapse, Rusija, na obali Crnog mora. Ruski velemajstor i i bivši prvak sveta u šahu (U septembru/rujnu 2007. indijski velemajstor, Višvanatan Anand, osvojio je Svetski šampionat u šahu koji je održan u Meksiku). Anand je do titule Svetske šahovske federacije FIDE došao pošto je bio najbolji među 8 šahista koji su uzeli učešće. Iza njega bili su Boris Geljfand iz Izraela i Vladimir Kramnik. Anandu je ovo četvrta titula šampiona sveta u šahu. Na ovom šahovskom šampionatu učešće nisu uzeli neki od najboljih šahista sveta, među kojima i Gari Kasparov). Ipak je on bio prvi neosporni svetski šampion u šahu posle 13 godina, pobedivši Veselina Topalova (6:6, u doigravanju 8½:7½) u „meču ujedinjenja“, 23.9. - 13.10. 2006.

U oktobru/listopadu 2000. pobedio je Garija Kasparova u meču od 16 partija održanom u Londonu za titulu šampiona sveta u organizaciji Profesionalne šahovske asocijacije a 2004. uspešno je odbranio osvojenu titulu igrajući nerešeno sa izazivačem, Petrom Lekom u mestu *Brissago*, Švajcarska.

## Biografija

Vladimir Kramnik je rođen u mestu Tuapse u blizini Crnog Mora. Njegovo pravo prezime je bilo Sokolov (porodično prezime). Ime njegovog oca je bilo Boris Sokolov, ali je Vladimir uzeo za prezime očuhov nadimak kada mu se majka ponovo udala. Kao dete učio je šah u uglednoj šahovskoj školi Mihaila Botvinika. Njegov prvi zabeleženi, značajniji rezultat je bio na šahovskoj olimpijadi u Manili, 1992. gde je dobio zlatnu medalju kao prva rezerva. Iako je imao tek šesnaest godina i nije imao titulu velemajstora ipak je bio u timu Rusije, pre svega zalaganjem Garija Kasparova. Pobedio je osam partija, jednu remizirao, bez poraza.

Sledeće godine, Kramnik je igrao na veoma jakom turniru u Linaresu. Završava turnir kao peti, pobedivši trećeg igrača sveta Vasilija Ivančuka. Slede godine njegovog uspona kada je 1995. prvi put pobedio na jednom međunarodnom turniru (Dortmund), bez poraza.

Drugi je od četiri šahista koji su imali rejting preko 2800 (prvi je bio Kasparov).

## Svetski šampion

1998. Kramnik se suočio sa Aleksejom Širovim u meču kandidata koji će da igra sa Garijem Kasparovom za titulu prvaka sveta. Gubi meč sa dva poraza uz sedam remija. Međutim, nije bilo zainteresovanih sponzora za meč Kasparov-Širov koji se iz tih razloga nije održao.

2000. Kramnik igra meč od 16 partija sa Garijem Kasparovim u Londonu za titulu svetskog prvaka u organizaciji Udruženja profesionalnih igrača. Pobeđuje ga sa 8½:6½, bez izgubljene partije (ovo je bilo drugi put u šahovskoj istoriji da svetski prvak izgubi meč bez dobijene partije).

## Vladimir Kramnik protiv mašine, 2002.

Prvi meč između čoveka i mašine je održan 1997. godine, kada se Kasparov sukobio sa *IBM*-ovim kompjuterom *Deep Blue* i meč izgubio. Četiri godine kasnije, Vladimir Kramnik će da zaigra sa još moćnijim *Deep Fritz*-om, savršenijom verzijom kompjutera koji je za Kasparova bio pretežak protivnik. 
Meč se održao u Bahreinu, od 2.10. do 19.10. 2002. Igralo se po malo drugačijim pravilima nego u klasičnim mečevima: Kramnik će imati pravo da, pre meča, analizira partije kompjutera, a na svakih 6 sati će postojati pauza, kako bi se smanjila prednost mašine koja se nikako ne umara. Meč se igrao za rekordni nagradni fond od milion dolara!

Svetski prvak, Vladimir Kramnik, dugo i temeljito se pripremao za ovaj meč jer, sem što je nosilac najviše svetske titule, on je u ovom meču branio i čast živih velemajstora koji u zadnje vreme sve više polažu oružje pred naletom nekolicine izrazito jakih "veštačkih velemajstora". Uostalom, njegov stil igre najlakše se mogao prilagoditi igri računara - kompjutera. Meč je završen nerešeno 4:4, iako je svetski prvak imao vođstvo od 3:1.

Tok šeste partije izgledao je ovako: 
### Vladimir Kramnik - ''Deep Fritz''

1.d4 Sf6 2.c4 e6 3.Sf3 b6 4.g3 La6 5.b3 Lb4+ 6.Ld2 Le7 7.Lg2 c6 8.Lc3 d5 9.Se5 Sfd7 10.Sxd7 Sxd7 11.Sd2 0-0 12.0-0 Tc8 13.a4 Lf6 14.e4 c5 15.exd5 cxd4 16.Lb4 Te8 17.Se4 exd5 18.Sd6 dxc4 19.Sxf7!? Kxf7 20.Ld5+ Kg6 21.Dg4+ Lg5 22.Le4+ Txe4 23.Dxe4+ Kh6 24.h4 Lf6 25.Ld2+ g5 26.hxg5+ Lxg5 27.Dh4+ (27.De6+ Sf6 28.f4 Lh4!!) 27...Kg6 28.De4+ Kg7 29.Lxg5 Dxg5 30.Tfe1 cxb3 31.Dxd4+ Sf6 32.a5 Dd5 33.Dxd5 Sxd5 34.axb6 axb6 **0-1** (35.Txa6? b2) 
 
## Vladimir Kramnik protiv mašine, 2006.

Svetski prvak Vladimir Kramnik odigrao je drugi meč protiv programa *Deep Fritz*, u Bonu, Njemačka 2006. godine. Meč se igrao u šest partija i mašina je pobedila sa 4:2. Da li ovaj težak poraz znači da ljudi više nemaju šanse protiv šahovskih kompjutera, ili Kramnik "samo" nije izdržao psihološki pritisak? Za ovaj poraz Kramnik je dobio nagradu od pola miliona dolara.

## Meč za objedinjavanje titule svetskog šampiona

Meč se održavao u ruskom gradu Elisti između Topalova i Kramnika. Trinaest godina očekivana ujedinjena titula šahovskog vladara sveta pripala je zasluženo ruskom velemajstoru i šampionu Udruženja profesionalnih igrača, Vladimiru Kramniku, koji je u meču protiv prvaka FIDE Bugarina Veselina Topalova pobedio u doigravanju po ubrzanom tempu rezultatom 8½:7½. Prvi deo meča, završen je nerešeno 6:6.

Tražeći alibi za dva izgubljena meča, bugarski tim je posumnjao da se Kramnik tokom čestih odlazaka u toalet "dogovara" s kompjuterom. Na njihovu žalbu Apelaciona komisija je uvela zajednički toalet, što je Kramnik shvatio kao kršenje njegovih unapred dogovorenih prava. Petu partiju dobio je bez borbe Topalov smanjujući protivnikovo vođstvo na 3:2. Kramnik je partiju izgubio kontumacijom, čekajući u svojim prostorijama sudiju da mu otključa toalet, a potom je odbio da nastavi meč.
 
Istorijski dvoboj ipak je nastavljen posle intervencije predsednika FIDE i države Kalmikije, Kirsana Iljužminova, ali i detaljne inspekcije Kramnikovog toaleta, posle čega je uspeo da ujedini svetsku titulu pošto je ranije pobedio i Garija Kasparova.
"Mislim da je ovo bio jedinstven slučaj u istoriji mečeva za svetsku titulu, kada je jedan od igrača dobio ekstra poen i ponovo bele figure. Veoma sam srećan što sam pod takvim okolnostima uspeo da pobedim" - rekao je Kramnik. Oba igrača podelila su honorar od milion dolara.

### Veselin Topalov - Vladimir Kramnik
**Slovenska odbrana**

1.d4 d5 2.c4 c6 3.Sf3 Sf6 4.e3 Lf5 5.Sc3 e6 6.Sh4 Lg6 7.S:g6 h:g6 8.Tb1 Sbd7 9.c5 a5 10.a3 e5 11.b4 a:b4 12.a:b4 Dc7 13.f4 e:f4 14.e:f4 Le7 15.Le2 Sf8 16.0-0 Se6 17.g3 Dd7 18.Dd3 Se4 19.S:e4 d:e4 20.D:e4 D:d4+ 21.D:d4 S:d4 22.Lc4 0-0 23.Kg2 Ta4 24.Td1 Td8 25.Le3 Lf6 26.g4 Kf8 27.Lf2 Se6 28.T:d8+ L:d8 29.f5 g:f5 30.g:f5 Sf4+ 31.Kf3 Sh5 32.Tb3 Lc7 33.h4 Sf6 34.Ld3 Sd7 35.Le4 Se5+ 36.Kg2 Ta2 37.Bb1 Td2 38.Kf1 Sg4 39.Lg1 Lh2 40.Ke1 Td5 41.Lf2 Ke7 42.h5 S:f2 43.K:f2 Kf6 44.Kf3 Td4 45.b5 Tc4 46.b:c6 b:c6 47.Tb6 T:c5 48.Le4 Kg5 49.T:c6 Ta5 50.Tb6 Ta3+ 51.Kg2 Lc7 52.Tb7 Tc3 53.Kf2 K:h5 54.Ld5 f6 55.Ke2 Kg4 56.Le4 Kf4 57.Ld3 Tc5 58.Tb4+ Kg3 59.Tc4 Te5+ 60.Te4 Ta5 61.Te3+ Kg2 62.Le4+ Kh2 63.Tb3 Ta2+ 64.Kd3 Lf4 65.Kc4 Te2 66.Kd5 **½-½**

### Revanš

Sledeći turnir za prvaka svita se održava u Meksiko Cityju. Nažalost, prema Pravilniku, Topalov nema pravo nastupa. Ova situacija podseća na vreme kada je Kapablanka izgubio mogućnost obavezujućeg revanša protiv Aljehina. Iako je i dalje igrao snažno, nikada se više nije približio meču za titulu.

Silvio Danailov, menadžer sada već bivšeg šampiona, najavio je, ipak, revanš u martu sljedeće godine! "Pravila FIDE određuju da Topalov kao bivši šampion može da izazove prvaka. Potrebni nagradni fond je milion i po dolara. Mi ćemo taj novac naći i zatražiti da se revanš igra u Sofiji. Nudimo i tačan datum početka meča: 3.3. 2007. godine", izjavio je Danailov nakon povratka u Bugarsku. Nažalost, do revanša nije došlo.

## Uspešna odbrana titule, 2004.

Od 25.9. 2004. do 18.10. 2004. uspešno je odbranio titulu svetskog prvaka u šahu igrajući sa Petrom Lekom u mestu *Brissago*, Švicarska. Meč je igran u 14 partija i završen je nerešeno 7:7 i Kramnik uspeva da odbrani titulu prvaka. Nagrada je bila milion švajcarskih franaka, a pošto je meč završen nerešeno, nagrada je podeljena na ravne časti.

## Razjedinjenje u šahovskoj organizaciji

Kada je Gari Kasparov raskinuo sa FIDE i formirao Udruženje profesionalnih igrača i 1993. igrao sa Najdželom Šortom došlo je do cepanja u šahovskom svetu. Kao odgovor na to FIDE sankcioniše meč između Anatolija Karpova i Jana Timana za šampionat sveta, koji je Karpov dobio. Tako je šahovski svet od tad dobijao dva šampiona sveta.

## Uspesi na međunarodnim turnirima i mečevima

* 1990. Ruski šampionat, Kujbišev (klasičan šah) **I**
* 1991. Svetski šampionat (U18), *Guarapuav* (klasičan šah) **I**
* 1992. Halkidiki (klasičan šah) 7.5/11 **I**
* 1993. Beograd (klasičan šah) 6/9 **II**
* 1993. Međunarodni turnir, Bil (klasičan šah) 8.5/13 **II**
* 1994. *Overall result PCA Intel Grand Prix'94* **I**
* 1995. Dortmund (klasičan šah) 7/9 **I**
* 1995. *Horgen* (klasičan šah)) 7/10 **I-II**
* 1995. Beograd (klasičan šah) 8/11 **I-II**
* 1996. Monako 16/22 **I**
* 1996. *Dos Hermanas* (klasičan šah) 6/9 **I-II**
* 1996. Dortmund (klasičan šah) 7/9 **I-II**
* 1997. *Dos Hermanas* (klasičan šah) 6/9 **I-II**
* 1997. Dortmund (klasičan šah) 6.5/9 **I**
* 1997. Tilburg (klasičan šah) 8/11 **I-III**
* 1998. Vaj an Ze (klasičan šah) 8.5/13 **I-II**
* 1998. Dortmund (klasičan šah) 6/9 **I-III**
* 1998. Monako (igra na slepo i rapid šah) 15/22 **I**
* 1999. Monako (igra na slepo i rapid šah) 14.5/22 **I**
* 2000. Linares (klasičan šah) 6/10 **I-II**
* 2000. Dortmund (klasičan šah) 6/9 **I-II**
* 2000. Meč za šampiona sveta (klasičan šah): Kramnik - Kasparov 8½:6½
* 2001. Meč Kramnik - Leko (rapid šah) 7:5
* 2001. Meč Botvinik memorijal: Kramnik - Kasparov (klasičan šah) 2:2
* 2001. Meč Botvinik memorijal: Kramnik - Kasparov (rapid šah) 3:3
* 2001. Monako (igra na slepo i rapid šah) 15/22 **I-II**
* 2001. Meč Kramnik - Anand (rapid šah) 5:5
* 2001. Dortmund (klasičan šah, šesti put pobednik!) 6½/10 **I-II**
* 2002. Meč "Napredni šah" (Dozvoljena upotreba kompjutera) Kramnik - Anand (Leon) 3½:2½
* 2003. Linares (klasičan šah) 7.0/12 **I-II**
* 2003. Dortmund (klasičan šah) 5.5/10 **II-III**
* 2003. *Cap d'Agde* (Francuska)
* 2003. Rapid svetski šahovski šampionat 8½/13 **II**
* 2004. *Handicap Simul* (klasičan šah)
* 2004. Kramnik protiv nacionalnog tima Nemačke 2½:1½
* 2004. Linares (klasičan šah) 7.0/12 **I**
* 2004. Monako 14½/22 **I-II**
* 2006. Zlatna medalja na olimpijadi u Turinu sa ostvarenim najboljim rejtingom (2847) 7/10
* 2006. Dortmund (klasičan šah) 4½/7 **I**
* 2006. Meč za FIDE svetskog šampiona: Kramnik - Topalov 6:6 (2½:1½ doigravanje)
* 2007. Vaj an Ze (klasičan šah) 8/13 **IV**
* 2007. Monako (igra na slepo i rapid šah) 15½/22 **I**
* 2007. Dortmund (klasičan šah) 5/7 **I**

## Mečevi za svetki šampionat i kvalifikacije

* FIFE četvrtfinale, januar/siječanj 1994. Vajk an Ze, Kramnik - Leonid Judašin (4½:2½).
* *PCA* četvrtfinale, juni/lipanj 1994, Njujork, Kramnik - Gata Kamski (1½-4½).
* FIFE polufinale, avgust/kolovoz 1994. *Sanghi Nagar*, Kramnik - Boris Geljfand (3½-4½).
* *WCC Candidates*, 1998, *Cazorla*, Kramnik - Aleksej Širov (3½-5½).
* FIDE *Knockout*, juli/srpanj 1999, Las Vegas, Kramnik - Tivjakov (1½-½); Kramnik - Korčnoj (1½-½); Kramnik - Topalov (3-1, uključujući rapid doigravanje); Kramnik - Adams (četvrtfinale) (2-4, uključujući rapid doigravanje).
* Svetski šahovski šampionat (klasičan šah) 2000, London, Kramnik - Kasparov (8½-6½).
* Svetski šahovski šampionat (klasičan šah) 2004, *Brissago*, Kramnik - Leko (7-7).
* FIDE Svetski šahovski šampionat 2006, Elista, Kramnik - Topalov (6-6, 2½-1½ rapid doigravanje).

## Šahovske olimpijade

### Ukupni učinak kroz statistiku

### Statistika po godinama

## Svetski šampionat kroz statistiku

## Evropski šampionat kroz statistiku

## Privatni život

Vladamir Kramnik boluje od Ankilozirajućeg spondilitis zbog čega pati od bolova dok igra. Zbog svoje bolesti morao je 2006. preskočiti važan Šahovski turnir u gradu Win ajk Zee  da bi potom igrao na 37. Šahovskoj olimpijadi gdje ostavaruje najbolji rezultat. Iste godine se bio oženio, a kćer je dobio 2008 godine
## Vanjske veze

* Kompjuter protiv čoveka
* Zvanični sajt Kramnika 
* O Kramniku na ruskom
* FIDE lična karta Kramnika
* Kramnikove šahovske partije
* Timski ststistički podaci 

## Reference